laion/Wikipedia-Exotic huggingface dataset:
২৮তম জাতীয় চলচ্চিত্র পুরস্কার (বাংলাদেশ)

২৮তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৮তম আয়োজন; যা ২০০৩ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর ১৩টি শাখায় পুরস্কার প্রদান করা হয়। ২৫তম বাচসাস পুরস্কার ৬ষ্ঠ মেরিল-প্রথম আলো পুরস্কার রাশেদ শাওন। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ নভেম্বর ৪, ২০১২।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। fdc.gov.bd। বাংলাদেশ চলচ্চিত্র উন্নয়ন কর্পোরেশন। ২৩ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৮।  কামরুজ্জামান (২০০৯-১০-১৩)। "জাতীয় চলচ্চিত্র পুরস্কার কি আটকে যাচ্ছে?"। দৈনিক প্রথম আলো। মে ১৯, ২০২০ তারিখে মূল থেকে আর্কাইভ করা। সংগ্রহের তারিখ অক্টোবর ১২, ২০১৫।
আফ্রা নদী

আফ্রা নদী বাংলাদেশের দক্ষিণ-পশ্চিমাঞ্চলের নড়াইল জেলা ও যশোর জেলায় অবস্থিত অন্যতম নদী। নদীটির দৈর্ঘ্য ৩০ কিলোমিটার, গড় প্রস্থ ৫০ মিটার। বাংলাদেশ পানি উন্নয়ন বোর্ড বা "পাউবো" কর্তৃক আফ্রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫। আফ্রা নদীটি নড়াইল জেলার সদর উপজেলার মাইজপাড়া ইউনিয়নে প্রবহমান চিত্রা নদী থেকে উৎপত্তি লাভ করে তুলারামপুর, মুলিয়া এবং শেখহাটি ইউনিয়ন দিয়ে যশোর জেলার কোতোয়ালি উপজেলার বাসুন্দিয়া ইউনিয়ন পর্যন্ত প্রবাহিত হয়ে ভৈরব নদে পতিত হয়েছে। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ১৮-১৯। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
অর্পণগাছিয়া নদী

অর্পণগাছিয়া নদী বাংলাদেশের দক্ষিণ-পশ্চিমাঞ্চলের বরগুনা ও পটুয়াখালী জেলায় অবস্থিত অন্যতম নদী। নদীটির দৈর্ঘ্য ১২ কিলোমিটার। অর্পণগাছিয়া নদীটি টিয়াখালী নদী থেকে উৎপত্তি লাভ করেছে। পরে এটি পায়রা নদীর বামতীরে পতিত হয়েছে। এটি পায়রা নদীর উপনদী। বাংলাদেশের নদীর তালিকা বাংলাদেশের বড় নদীসমূহ ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪০।
কচা নদী

কচা নদী বাংলাদেশের দক্ষিণ-পশ্চিমাঞ্চলের পিরোজপুর জেলায় অবস্থিত একটি অন্যতম নদী। নদীটির দৈর্ঘ্য ১৫ কিলোমিটার, গড় প্রস্থ ৯৬৮ মিটার। বাংলাদেশ পানি উন্নয়ন বোর্ড বা "পাউবো" কর্তৃক কচা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮। কচা নদীটি পিরোজপুর জেলার সদর উপজেলার শরিকতলা-ডুমুরিতলা ইউনিয়নে প্রবহমান কালীগঙ্গা নদী থেকে উৎপত্তি লাভ করেছে। অতঃপর নদীটি চিরাপাড়া, পারসাতুরিয়া, শিয়ালকাঠি, ভিটাবাড়িয়া, নাদমুল্লা ইউনিয়নের মধ্য দিয়ে প্রবাহিত হয়ে পিরোজপুর জেলার জিয়ানগর উপজেলার বলেশ্বর নদে পতিত হয়েছে। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ১৮-১৯। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
কুমার নদ

কুমার নদ বাংলাদেশের দক্ষিণ-পশ্চিমাঞ্চলের চুয়াডাঙ্গা জেলা, কুষ্টিয়া জেলা, ঝিনাইদহ জেলা ও মাগুরা জেলায় অবস্থিত অন্যতম নদী। নদীটির দৈর্ঘ্য ১২৪ কিলোমিটার, গড় প্রস্থ ৭৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১০। কুমার নদটি চুয়াডাঙ্গা জেলার আলমডাঙ্গা উপজেলার ডাউকি ইউনিয়নে প্রবহমান মাথাভাঙ্গা নদী থেকে উৎপত্তি লাভ করেছে। অতঃপর মাগুরা সদর উপজেলার পৌরসভা পর্যন্ত প্রবাহিত হয়ে নবগঙ্গা নদীতে পতিত হয়েছে। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ২২-২৩। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
কুমার আপার নদী

কুমার আপার নদী বাংলাদেশের দক্ষিণ-পশ্চিমাঞ্চলের মাদারীপুর জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ১৪৮ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার আপার নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১২। কুমার আপার নদীটি মাদারীপুর সদর উপজেলার আড়িয়ল খাঁ নদ হতে উৎপত্তি লাভ করে একই জেলার রাজৈর উপজেলার হোসেনপুর ইউনিয়নে প্রবহমান মাদারীপুর বিল রুট নদীতে পতিত হয়েছে। নদীটি বারোমাসি প্রকৃতির। জানুয়ারি-ফেব্রুয়ারি মাসে পানিপ্রবাহ কম থাকে। এই নদীতে জোয়ারভাটা খেলে। সাধারণত বর্ষাকালে বন্যা হয়। নদীটির গভীরতা ৮ মিটার। নদী অববাহিকার আয়তন ১৬০ বর্গকিলোমিটার। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ২৪-২৫। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ১৬৮-১৬৯, আইএসবিএন ৯৭৮-৯৮৪-৮৯৪৫-১৭-৯।
কুমার লোয়ার নদী

কুমার লোয়ার নদী বাংলাদেশের দক্ষিণ-পশ্চিমাঞ্চলের মাদারীপুর জেলার একটি নদী। নদীটির দৈর্ঘ্য ২৭ কিলোমিটার, গড় প্রস্থ ৬০ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার লোয়ার নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৩। কুমার লোয়ার নদীটি মাদারীপুর জেলার রাজৈর উপজেলার হোসেনপুর ইউনিয়নে প্রবহমান কুমার আপার নদী থেকে উৎপত্তি লাভ করে মাদারীপুর সদর উপজেলার আড়িয়ল খাঁ নদে পতিত হয়েছে। এটি বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে ঘোষিত। নদীটির উপরের অংশ অনেকটাই শুকিয়ে গেছে এবং ভাটির অংশে জোয়ার-ভাঁটার প্রভাব পরিলক্ষিত হয়। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ২৪-২৫। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
কুমার নদী (ফরিদপুর-গোপালগঞ্জ)

কুমার নদী বাংলাদেশের দক্ষিণ-পশ্চিমাঞ্চলের ফরিদপুর ও গোপালগঞ্জ জেলার একটি নদ। নদটির দৈর্ঘ্য ৭৯ কিলোমিটার, গড় প্রস্থ ৪৪ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১১। কুমার নদটি ফরিদপুর সদর উপজেলার পৌরসভার পাশ দিয়ে প্রবহমান পদ্মা নদী থেকে উৎপত্তি লাভ করেছে। অতঃপর নদটি গোপালগঞ্জ জেলার মুকসুদপুর উপজেলায় রাগদি ইউনিয়ন পর্যন্ত প্রবাহিত হয়ে মাদারীপুর বিলরুট নদীতে পতিত হয়েছে। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ২৩-২৪। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) উইকিমিডিয়া কমন্সে কুমার নদী (ফরিদপুর-গোপালগঞ্জ) সংক্রান্ত মিডিয়া রয়েছে।
ব্যারেন দ্বীপ

ব্যারেন দ্বীপ বা ব্যারেন দ্বীপপুঞ্জ উল্লেখ করতে পারে: আন্দামান দ্বীপপুঞ্জ ব্যারেন দ্বীপ (আন্দামান দ্বীপপুঞ্জ) অস্ট্রেলিয়া ব্যারেন দ্বীপ (তাসমানিয়া) কেপ ব্যারেন দ্বীপ, তাসমানিয়া কানাডা ব্যারেন দ্বীপ (নোভা স্কটিয়া) ব্যারেন দ্বীপ (অন্টারিও)] ফকল্যান্ড দ্বীপপুঞ্জ ব্যারেন দ্বীপ (ফকল্যান্ড দ্বীপপুঞ্জ) 'মাদাগাস্কার' ব্যারেন দ্বীপপুঞ্জ (নসি ব্যারেন) মেলাকি অঞ্চল যুক্তরাষ্ট্র ব্যারেন দ্বীপপুঞ্জ, আলাস্কা ব্যারেন দ্বীপ, ব্রুকলিন, নিউ ইয়র্ক ব্যারেন দ্বীপ (হাডসন নদী), নিউ ইয়র্ক ব্যারেন দ্বীপ (মেরিল্যান্ড) পালমিরার অ্যাটল-এর ব্যারেন দ্বীপ, মার্কিন ক্ষুদ্র বহিঃ দ্বীপপুঞ্জ ব্যারেন দ্বীপ (ওয়াশিংটন) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নারকোণ্ডম দ্বীপ

নারকোনডাম দ্বীপ হল আন্দামান সাগরে অবস্থিত ছোটো আগ্নেয়দ্বীপ । এটি ভারতের আন্দামান দ্বীপপুঞ্জের অংশ। এখানে শেষ অগ্নুৎতপাত হয়েছিল ২০০৫ সালে । এর আয়তন ৬.৪ বর্গকিলোমিটার। নারকোনডাম শব্দটি এসেছে তামিল শব্দ থেকে। তামিল ভাষায় এর অর্থ হল নরকের জায়গা। এই দ্বীপটি আন্দামান সাগর এ পোর্ট ব্লেয়ার থেকে ১৪৪ কিলোমিটার দূরে অবস্থিত। ব্যারন দ্বীপ থেকে এর দূরত্ব ১৫০ কিমি এবং বিশাখাপত্তনাম থেকে এর দূরত্ব ৮০০ মাইল। এই দ্বীপে একটি রেডার কেন্দ্র গড়ার কথা রয়েছে ভারতীয় উপকূল রক্ষা বাহিনীর। "Islandwise Area and Population – 2011 Census" (পিডিএফ)। Government of Andaman। ২৮ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৩১ মার্চ ২০১৭।  "pro star" (পিডিএফ)। ২ এপ্রিল ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৩১ মার্চ ২০১৭।  Registration Plate Numbers added to ISO Code "A&N Islands – Pincodes"। ২০১৬-০৯-২২। Archived from the original on ২০১৪-০৩-২৩। সংগ্রহের তারিখ ২০১৬-০৯-২২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "code"। ১৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৭।
উইকিপিডিয়ার প্রতীক

উইকিপিডিয়ার প্রতীক হচ্ছে কতিপয় জিগ্-স টুকরা দ্বারা নির্মিত একটি অসমাপ্ত পৃথিবী যার উপরের কয়েকটি খণ্ড নেই এবং প্রতিটি খণ্ড বিভিন্ন ভাষার একটি বর্ণ সংবলিত। এই বর্ণগুলো ঐ সকল ভাষায় উইকিপিডিয়া শব্দটি লিখতে ব্যবহৃত প্রথম বর্ণ। ইংরেজি উইকিপিডিয়ার ওয়েব পাতায় এই প্রতীকটির নিচে "Wikipedia" এবং "The Free Encyclopedia" কথাটি ওপেন সোর্স লিনাক্স লিবার্টিন ফন্টে লেখা থাকে। বিভিন্ন বর্ণসংবলিত প্রতীকের প্রতিটি অংশ উইকিপিডিয়ার বহুভাষিকতা প্রকাশ করে। উইকিপিডিয়া শব্দটি লিখতে বিভিন্ন ভাষায় যে আদ্যক্ষরগুলো প্রয়োজন হয়, সেই অক্ষরগুলোই খণ্ডসমূহে লিখিত হয়েছে। যেমন লাতিন ভাষা “W”, যা “Wikipedia” শব্দের প্রথম বর্ণ। অন্যান্য বর্ণগুলো- কেন্দ্রে লাতিন ভাষা ⟨W⟩, উপরে জাপানি ভাষা ⟨ウィ⟩, নিচে সিরিলীয় লিপি ⟨И⟩, হিব্রু ⟨ו⟩ এবং এর নিচে আংশিক দৃশ্যমান তামিল ⟨வி⟩ লাতিন ভাষা “W” এর বামে গ্রিক ⟨Ω⟩, এর নিচে চীনা ভাষা ⟨維⟩, কন্নড় ⟨ವಿ⟩ এবং আংশিক দৃশ্যমান তিব্বতি ⟨ཝི⟩ বামে উপর থেকে নিচে যথাক্রমে আর্মেনিয়ান ⟨Վ⟩, কম্বোডিয়ান ⟨វិ⟩, বাংলা ⟨উ⟩, দেবনাগরী वि, জর্জীয় ভাষা ⟨ვ⟩ একেবারে ডানে ইথিওপিক ⟨ው⟩, আরবি ভাষা ⟨و⟩, কোরীয় ভাষা ⟨위⟩, এবং থাই ভাষা ⟨วิ⟩ উপরের শূন্যস্থান এই প্রকল্পের অসম্পূর্ণতা প্রকাশ করে অর্থাৎ এখনও আরও প্রবন্ধ এবং ভাষা উইকিপিডিয়ায় যুক্ত করতে হবে। Poll, Philipp H.। "New Wikipedia-Logo using LinuxLibertine"। Libertine Open Fonts Project। ২০১০-০৩-১৩ তারিখে মূল থেকে আর্কাইভ করা। সংগ্রহের তারিখ ২০১১-০১-৩০।  Oma L. Gallaga (মে ২৩, ২০১০), New Globe, User Interface For Wikipedia, NPR উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে নিচের বিষয় সংক্রান্ত মিডিয়া রয়েছে: Wikipedia logos এবং Wikipedia logo history। Wikimedia Blog: Wikipedia in 3D 3D version of the Wikipedia logo unveiled; description of the new puzzle globe logo Wikimedia Blog: A new look for Wikipedia Wikipedia:Wikipedia logos
কাজী খালেক

কাজী খালেক (১৯১৫ - ১২ সেপ্টেম্বর ১৯৭০) একজন বাংলাদেশী চলচ্চিত্র অভিনেতা ছিলেন। বেতার, টেলিভিশন, মঞ্চ নাটকের একজন শক্তিমান অভিনেতা এবং নির্দেশক ছিলেন তিনি। ঢাকার চলচ্চিত্র শিল্প গড়ে তোলার ক্ষেত্রে তার অসামান্য অবদান রয়েছে। ১৯৫৮ সালে ফতেহ লোহানী পরিচালিত "আসিয়া" চলচ্চিত্রে অভিনয়ের মাধ্যমে তিনি ঢাকাই চলচ্চিত্রে পদার্পণ করেন। এর আগে তিনি কলকাতার চলচ্চিত্রে স্বপন কুমার নাম নিয়ে কিছুকাল অভিনয় করেন। ঢাকায় তার মুক্তিপ্রাপ্ত প্রথম চলচ্চিত্র এজে কারদার পরিচালিত "জাগো হুয়া সাভেরা"। অভিনয় জীবনে তিনি মোট ২৮ টি চলচ্চিত্রে অভিনয় করেন। তার অভিনীত উল্লেখযোগ্য চলচ্চিত্রের মধ্যে রয়েছে তোমার আমার, সূর্যস্নান, সোনার কাজল, ধারাপাত, নদী ও নারী, ভাওয়াল সন্ন্যাসী, চাওয়া পাওয়া, নয়নতারা, নতুন দিগন্ত, এতটুকু আশা, বাল্যবন্ধু, অবাঞ্চিত ও যে আগুনে পুড়ি। কাজী খালেক ১৯১৫ ঢাকা জেলার বিক্রমপুরে (বর্তমান মুন্সীগঞ্জ জেলায়) জন্মগ্রহণ করেন। কাজী খালেক ১৯৭০ সালের ১২ সেপ্টেম্বর মৃত্যুবরণ করেন। আমিনুল হক ইনাম আহমেদ "পূর্ণদৈর্ঘ্য চলচ্চিত্র - খ্যাতিমান চলচ্চিত্র ব্যক্তিত্ব"। বাংলাপিডিয়া। সংগ্রহের তারিখ ৯ ফেব্রুয়ারি ২০১৬।  "মুক্তি পেল 'দ্য লাস্ট কিস'"। দৈনিক ইত্তেফাক। ৯ মে ২০১৫। সংগ্রহের তারিখ ৯ ফেব্রুয়ারি ২০১৬।  আলম, মোঃ ফখরুল (মে ২০১১)। আমাদের চলচ্চিত্র (প্রথম সংস্করণ)। প্রকল্প পরিচালক, বাংলাদেশ ফিল্ম আর্কাইভ। আইএসবিএন 978-984-33-3613-2। সংগ্রহের তারিখ ৪ ফেব্রুয়ারি ২০১৬।  "Homage to Zahir Raihan"। thedailystar.net। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৪।  "জহির রায়হান - গুনীজন.কম"। সংগ্রহের তারিখ ২০ নভেম্বর ২০১৪।  ইন্টারনেট মুভি ডেটাবেজে কাজী খালেক (ইংরেজি)
বিলাশবাড়ী ইউনিয়ন

বিলাশবাড়ী ইউনিয়ন বাংলাদেশের রাজশাহী বিভাগের নওগাঁ জেলার বদলগাছী উপজেলার অন্তর্গত একটি ইউনিয়ন। বিলাশবাড়ী ইউনিয়নের পূর্ব দিকে জয়পুরহাট জেলার আক্কেলপুর উপজেলা, উত্তর দিকে কোলা ইউনিয়ন, পশ্চিমদেকে বালুভরা ও আধাইপুর ইউনিয়ন এবং দক্ষিণদিকে বালুভরা ইউনিয়ন ও নওগাঁ সদর উপজেলা অবস্থিত। মোট আয়তন ৩৭.৯৫ বর্গ কি.মি.। বিলাশবাড়ী ইউনিয়নের জনসংখ্যা ২৬৬৬৪ জন । এর মধ্যে পুরুষ ১৩১৩৫ জন এবং মহিলা- ১৩৫২৯ জন (প্রায়) (২০১১ সালের আদম শুমারি অনুযায়ী) ২৬ টি: ১. লক্ষীপুর, ২.মহেশপুর ৩.কাশিমালা ৪.ভগবানপুর ৫.চকনরসিংহ ৬.কটকবাড়ী ৭.তাজপুর ৮.দৌলতপুর ৯.নাজিরপুর ১০.এনায়েতপুর ১১.চকাবীর ১২.জোলাপাড়া ১৩.বারফালা ১৪.হাজীপুর ১৫.চকগোপী ১৬.কানুপুর ১৭.হলুদবিহার ১৮.বলরামপুর ১৯.বিলাশবাড়ি ২০.দুধকুড়ি ২১.শর্মাপুর ২২.সগুনাগোপালপুর ২৩.শ্রীরামপুর ২৪.চকসুদেব ২৫.দেউকুড়ী ২৬.চকরমনাথ। ২৬টি। শিক্ষার হার : ৪৩.৪০% (২০০১ এর শিক্ষা জরীপ অনুযায়ী) শিক্ষা প্রতিষ্ঠান হলুদ বিহার বর্তমান চেয়ারম্যান- রাজশাহী বিভাগ নওগাঁ জেলা "বিলাশবাড়ী ইউনিয়ন"। বাংলাদেশ জাতীয় তথ্য বাতায়ন। ৬ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০২০।  "বদলগাছী উপজেলা"। বাংলাপিডিয়া। ২৯ জানুয়ারি ২০১৫। ১৫ জুন ২০২০ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০২০।
বাগডোগরা বিমানবন্দর

বাগডোগরা বিমানবন্দর (আইএটিএ: IXB, আইসিএও: VEBD) হল ভারতের পশ্চিমবঙ্গ রাজ্যের শিলিগুড়ি থেকে ১৬ কিমি দূরে অবস্থিত একটি আন্তর্জাতিক বিমানবন্দর। এটি পশ্চিমবঙ্গের উত্তরবঙ্গ অঞ্চলের যাত্রী পরিবহন করে। বিমানবন্দরটি জলপাইগুরি শহর থেকে ৫০ কিমি ও দার্জিলিং শহর থেকে ৫৮ কিমি দূরে অবস্থিত। বিমানবন্দরটি থেকে কলকাতা, মুম্বাই, দিল্লি, ব্যাঙ্গালোর, চেন্নাই, গুয়াহাটি, প্রভৃতি শহরে বিমান যোগাযোগ রয়েছে। এছাড়া এই বিমানবন্দর থেকে ভুটান(পারো) ও ব্যাংককের সঙ্গে আন্তর্জাতিক রুটে বিমানযোগাযোগ রয়েছে। বিমানবন্দরটি থেকে সিকিম এর রাজধানী গ্যাংটক এ হেলিকপ্টার পরিসেবা প্রদান করা হয়। ২০১৪-২০১৫ সালে বিমানবন্দরটি ১ মিলিয়নের বেশি যাত্রী পরিবহন করেছে। বিমানবন্দরটি আইএএফ নং ২০ উইং এবং মিকোয়াইন-গুরেভিচ মিগ -২১ (মিগ -২১) ফ্লাইটের যোদ্ধা বিমানের সংখ্যা ৮ স্কোয়াড্রন এবং হেলিকপ্টার ইউনিট এর ঘাঁটি। আলিপুরদুয়ার জেলার হাসিমারায় বায়ু সেনা ঘাঁটির পাশাপাশি; এটি উত্তরবঙ্গ, সিকিমসহ বৃহত্তর এলাকা জুড়ে যুদ্ধ বিমানের পরিচালনা করে থাকে এবং প্রয়োজন হলে ভুটানে পরিসেবা প্রদান করে। ভারতীয় সেনাবাহিনী XXXIII কর্প জন্য সুকণা কাছাকাছি অবস্থিত সব সামরিক বিমান ট্রাফিক বেস পূরণ করে। বর্তমানে বিমানবন্দরটির সম্প্রসারণের জন্য পশ্চিমবঙ্গ সরকার ১৪ একর জমি বিমানবন্দর কর্তৃপক্ষের হাতে তুলে দিয়েছে। বিমানবন্দরটির সম্প্রসারণ সম্পূর্ণ হলে বিমানবন্দরটির যাত্রী পরিবহন ক্ষমতা বাড়বে। বাগডোগরা বিমানবন্দরের অভ্যন্তরীণ দৃশ্য বাগডোগরা বিমানবন্দরে একটি ইন্ডিগো বিমান শিলচর বিমানবন্দর "Annexure III - Passenger Data" (পিডিএফ)। www.aai.aero। সংগ্রহের তারিখ ১৪ ডিসেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Annexure II - Aircraft Movement Data" (পিডিএফ)। www.aai.aero। সংগ্রহের তারিখ ১৪ ডিসেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Annexure IV - Freight Movement Data" (পিডিএফ)। www.aai.aero। সংগ্রহের তারিখ ১৪ ডিসেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://twitter.com/airasiain/status/821613863393259520 বাগডোগরা বিমানবন্দর - ভারতের বিমানবন্দর বৈশ্বিক ওয়েবসাইট (ইংরেজি)
প্রকাশ নাথ পাবলিক উচ্চ বিদ্যালয়

প্রকাশ নাথ পাবলিক উচ্চ বিদ্যালয়, (ইংরেজি: Prakash Nath Public High School) বাংলাদেশের নেত্রকোণা জেলার খালিয়াজুড়ি উপজেলায় অবস্থিত একটি এসএসসি পর্যায়ের বেসরকারি বিদ্যালয়। এটি ১৯৭৮ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকার অধিভূক্ত একটি শিক্ষাপ্রতিষ্ঠান। প্রকাশ নাথ পাবলিক উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯৭৮ সালে প্রতিষ্ঠা লাভ করে। বিদ্যালয়টি নেত্রকোণা জেলার খালিয়াজুড়ি উপজেলা এলাকায় অবস্থিত। বিদ্যালয়টিতে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টিটি দুইটি ভবন নিয়ে গঠিত। বিদ্যালয়ের সামনে রয়েছে একটি প্রশস্ত খেলার মাঠ। বর্তমানে বিদ্যালয়টিতে মানবিক বিভাগ চালু আছে। নেত্রকোণার শিক্ষাপ্রতিষ্ঠানসমূহের তালিকা
ফেনী কম্পিউটার ইনস্টিটিউট

ফেনী কম্পিউটার ইনস্টিটিউট বাংলাদেশের একটি কারিগরী শিক্ষাপ্রতিষ্ঠান। এটি দেশের একমাত্র আইসিটি নির্ভর সরকারি পলিটেকনিক ইনস্টিটিউট। এই ইনস্টিটিউটটি ২০০৩ সালে প্রতিষ্ঠিত হয় এবং ২০০৬ সাল থেকে একাডেমিক কার্যক্রম শুরু হয়। এটি হলো বাংলাদেশ সরকারের একমাত্র আধুনিক পলিটেকনিক ইনস্টিটিউট, যা ২০০৩ সালে তৎকালীন প্রধানমন্ত্রী বেগম খালেদা জিয়া নির্মান করেন ।কিন্তু প্রতিষ্ঠানটি সম্পূর্ণ রাজনীতিমুক্ত। এই প্রতিষ্ঠানে ডাটা টেলিকমিউনিকেশন ও নেটওয়ার্কিং টেকনোলজি ওয়েব্যাক মেশিনে আর্কাইভকৃত ২৪ জুন ২০২১ তারিখে (ডি টি এন টি), কম্পিউটার সায়েন্স এন্ড টেকনোলজি (সি এস টি) এবং টেলিকমিউনিকেশন টেকনোলজি (টি সি টি) এই তিনটি বিষয়ে ৪বছর মেয়াদী ডিপ্লোমা কোর্স পরিচালতি হচ্ছে। ফেনী জেলার অভ্যন্তরে সদর উপজেলার ফেনী-ছাগলনাইয়া রোডের পাশেই নতুন রানীর হাট নামক স্থানে প্রতিষ্ঠানটি অবস্থিত। এ প্রতিষ্ঠানের পাশেই রয়েছে ফেনী জেলা কেন্দ্রীয় কারাগার। দেশের বিভিন্ন স্থান থেকে এখানে আসতে হলে প্রথমে ফেনীর মহিপালে আসতে হবে। তারপর সিএনজি অথবা ব্যাটারি চালিত যানে করে শহরের ট্র্যাঙ্করোডে আসতে হবে। তারপর সেখান থেকে সিএনজিতে করে সরাসরি অত্র প্রতিষ্ঠানে পৌঁছানো যাবে। তৎকালিন সরকার ফেনী জেলাতে একটি কম্পিউটার ইনস্টিটিউট স্থাপন করার পরিকল্পনা করার পর ২০০৩ সালের অক্টোবার মাসের ৬ তারিখ সাবেক প্রধানমন্ত্রী বেগম খালেদা জিয়া এটি অধিশায়িত করেন । মূল ক্যাম্পাসে পাঁচতলা বিশিষ্ট একটি ভবন। যা শ্রেণীকক্ষ, লাইব্রেরী, আধুনিক যন্ত্রপাতি সমৃদ্ধ ওয়ার্কশপ রুম, এবং ল্যাবরেটরী, কম্পিউটার ল্যবরেটরী নিযে গঠিত। এখানে প্রতি বছর প্রায় ৩০০ শিক্ষার্থী ডিপ্লোমা ইঞ্জিনিয়ারিং কোর্সে ভর্তি হওয়ার সুযোগ পায়। সেই সাথে বিশ্বব্যাংক এর অর্থায়নে স্কিলস ফর ইমপ্লিমেন্ট ইনভেস্টমেন্ট প্রোগ্রাম (SEIP) এর অধীনে স্বল্পমেয়াদী বিভিন্ন কোর্স পরিচালিত হচ্ছে। বঙ্গবন্ধু হল নামে একটি ৫ তলা ছাত্র হল রয়েছে এবং ফজিলাতুন্নেসা হল নামে একটি ৪ তলা ছাত্রী হল রয়েছে। এফসিআই আইসিটি ক্লাব এফসিআই সাংস্কৃতিক ক্লাব এফসিআই রোভার স্কাউট এফসিআই ব্লাড ডোনেশন গ্রুপ "Feni Computer Institute"। fci.gov.bd। সংগ্রহের তারিখ ২০১৯-০৭-২৮।  "আজ মধ্যরাতে শুরু একাদশে ভর্তির আবেদন"। দৈনিক যুগান্তর। সংগ্রহের তারিখ ২০১৯-০৭-২৮।  http://seip-fd.gov.bd অফিসিয়াল ওয়েবসাইট উইকিমিডিয়া কমন্সে ফেনী কম্পিউটার ইনস্টিটিউট সংক্রান্ত মিডিয়া রয়েছে।
রওশন আরা

রওশন আরা (৩ আগস্ট ১৯৪০ - ২৪ জুন ২০১০) একজন বাংলাদেশী চলচ্চিত্র অভিনেত্রী ছিলেন। চলচ্চিত্রের বাইরে পেশাজীবনে তিনি চিকিৎসকের পেশায় নিয়োজিত ছিলেন। কবি বন্দে আলী মিয়া ছিলেন ড. রওশন আরার দুলাভাই ও প্রখ্যাত চলচ্চিত্র অভিনেত্রী সুচিত্রা সেন ছিলেন বান্ধবী ও স্কুল জীবনের সহপাঠী। পরিচালক মহিউদ্দিনের হাত ধরে ১৯৫৯ সালে মাটির পাহাড় চলচ্চিত্রে অভিনয়ের মাধ্যমে তিনি বাংলা চলচ্চিত্রে পদার্পণ করেন। রওশন আরা ১৯৪০ সালের ৩ আগস্ট পাবনা শহরে জন্মগ্রহণ করেন। দুই বোনের মধ্যে তিনি ছিলেন ছোট। তার ডাকনাম ছিল ‘ডেইজী’। ছোটবেলায় ৭ বছর বয়সে রওশন আরা পরিবারের সাথে রাজশাহীতে চলে আসেন। রাজশাহীতে পিএন গার্লস স্কুলে ভর্তি হন, এর পরে পারিবারিক বদলি সূত্রে বগুড়া ও নড়াইলের স্কুলে পড়াশোনা করেন। ১৯৫০ সালে পাবনাতে ফিরে আসেন ও পাবনা গার্লস স্কুল থেকে ১৯৫৪ সালে ম্যাট্রিক পাশ করেন। এরপরে এডওয়ার্ড কলেজে ভর্তি হন ও ১৯৫৬ সালে উচ্চ মাধ্যমিক পাশ করে ঢাকার মিটফোর্ড মেডিকেল কলেজে (বর্তমান স্যার সলিমুল্লাহ মেডিকেল কলেজ) ভর্তি হন। ১৯৬০ এর দশকের শেষের দিকে চিকিৎসক ড. জহুরুল কামাল এর সাথে রওশন আরা বিবাহ বন্ধনে আবদ্ধ হন। এ চিকিৎসক দম্পতি নিঃসন্তান ছিলেন। তাদের একমাত্র দত্তক কন্যা ঋতি বর্তমানে কানাডায় বসবাস করছেন। রওশন আরা ২০১০ সালের ২৪ জুন বার্ধক্যজনিত কারণে ঢাকার স্কয়ার হাসপাতালে মৃত্যুবরণ করেন। তাকে মিরপুর ১১ কবরস্থানে সমাহিত করা হয়। "চলে গেলেন নায়িকা রওশন আরা"। দৈনিক প্রথম আলো। ২৫ জুন ২০১০। সংগ্রহের তারিখ ৮ ফেব্রুয়ারি ২০১৬। [স্থায়ীভাবে অকার্যকর সংযোগ] "কিং ব দ ন্তি : চিকিৎসক নায়িকা রওশন আরা"। দৈনিক আমার দেশ। ২৮ মার্চ ২০১০। সংগ্রহের তারিখ ৮ ফেব্রুয়ারি ২০১৬। [স্থায়ীভাবে অকার্যকর সংযোগ] "বাংলার জনপ্রিয় নায়িকারা কে কোথায়?"। এইবেলা ডট কম। ২৬ মার্চ ২০১৫। ২৫ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৬।  "ডা. রওশন আরা আর নেই"। দৈনিক বাংলাদেশ প্রতিদিন। ২৫ জুন ২০১০। সংগ্রহের তারিখ ৮ ফেব্রুয়ারি ২০১৬। [স্থায়ীভাবে অকার্যকর সংযোগ] ইন্টারনেট মুভি ডেটাবেজে রওশন আরা (ইংরেজি)
কুলপি বন্দর

কুলপি বন্দর ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার প্রস্তাবিত একটি বন্দর। বন্দরটি হুগলি নদীর পূর্ব তীরে কুলপিতে নির্মাণের প্রস্তাব করা হয়েছে। বন্দরের জন্য নির্ধারিত স্থানটি হুগলি নদীর মহনা থেকে ৪০ মাইল উজানে অবস্থিত। বন্দরটি নির্মাণের পরিকল্পনা ১৯৯৪ সালে করা হয়েছিল। বন্দর প্রকল্পের অন্যতম অংশীদার হল বিশ্বব্যাপী বন্দর পরিচালনাকারী সংস্থা ডিপি ওয়ার্ল্ড। সংস্থাটির কাছে প্রস্তাবিত কুলপি বন্দরের পরিচালনা সংস্থায় বেঙ্গল পোর্ট-এর ৪৪.৫% অংশিদারিত্ব রয়েছে। অবশিষ্ট অংশিদারিত্ব কিভেন্টার গোষ্ঠী ও ডব্লিউবিআইডিসি-এর নিকট রয়েছে। কুলপিতে মোট বিনিয়োগ ₹১২০০ কোটি টাকা হবে বলে ধরা হয়েছিল এবং ৭০০ একর জমির প্রয়োজন হবে বলে পরিকল্পনা করা হয়েছিল। বন্দরটিতে মোট ১২ টি জেটি নির্মানের কথা ছিল। কুলপি বন্দরের অংশিদারদের মধ্যে চুক্তি ২০০৪ সালের আগস্ট মাসে স্বাক্ষরিত হয়েছিল, তবে কলকাতা বন্দর কর্তৃপক্ষের থেকে বেশ কিছু আপত্তি থাকার কারণে প্রকল্পটি বিলম্বিত হয়। কুলপি বন্দরের জন্য খসড়া চুক্তি ২০০৮ সালের মে মাসে জাহাজ মন্ত্রকের সচিবের উপস্থিতিতে চূড়ান্ত করা হয়েছিল। পরবর্তীকালে কেভেন্টার গোষ্ঠী অভিযোগ করেছিল যে কলকাতা বন্দর কর্তৃপক্ষ কুলপি বন্দর প্রকল্পকে এগিয়ে নিয়ে চলছে কিন্তু কেন্দ্রীয় জাহাজ-মন্ত্রক এই প্রকল্পে গতিশীলতা দেখাচ্ছে না। এই বিষয়ে কেভেন্টারের চেয়ারম্যান এম.কে জালান উল্লেখ করেন, প্রকল্পটি দ্রুত বাস্তবায়নের জন্য কেন্দ্রীয় মন্ত্রীর মুকুল রায়ের কাছে তারা পৌঁছেছে, কিন্তু তিনি মনোযোগ দিচ্ছেন না। গত বছরের ৩০ নভেম্বর চূড়ান্ত উপস্থাপনার জন্য আমরা রায়ের সাথে একটি বৈঠক স্থির করেছিলাম। ডিপি ওয়ার্ল্ডের শীর্ষ নির্বাহীরা পরিকল্পনা উপস্থাপনার জন্য দুবাই থেকে এসেছেন, কিন্তু বৈঠক স্থগিত করা হয়। তারপর থেকে আমরা মন্ত্রীকে পরিকল্পনাটি দেখাতে পারিনি। এটা দুর্ভাগ্যজনক যে মন্ত্রীর কাছো একটি গুরুত্বপূর্ণ প্রকল্পের জন্য সময় নেই। আদানি গোষ্ঠীও ২০১৮ সালে কুলপি বন্দর নির্মানে আগ্রহ দেখিয়েছিল। প্রস্তাবিত বন্দরটি একটি নদী বন্দর হবে। পোতাশ্রয়টি কৃত্রিম হবে, এবং বন্দরের জলের গভীরতা ৮.৫ মিটার থাকবে। বন্দরটি কন্টেইনার টার্মিনাল হিসাবে নির্মান করা হবে। বন্দরটি ১২ নং জাতীয় সড়ক (পুরাতন "১১৭ নং জাতীয় সড়ক") দ্বারা কলকাতার সঙ্গে সংযুক্ত থাকবে। ১২ নং জাতীয় সড়ককে ৪ লেন বিশিষ্ট দ্বিমুখী যানচলাচলে উপযুক্ত সড়কে উন্নীত করার পরিকল্পনা করা হয়েছে। এছাড়া, বন্দরটি শিয়ালদহ দক্ষিণ শাখা রেলপথের সঙ্গে সংযুক্ত হবে। রেল মন্ত্র একটি নতুন রেলপথ সাগর বন্দর থেকে ডানকুনি পর্যন্ত নির্মান প্রস্তাব করেছে। এই রেলপথের সঙ্গে কুলপি বন্দরকে যুক্ত করা হবে। সাগর বন্দর কলকাতা বন্দর সাগর মালা প্রকল্প রসুলপুর বন্দর "দুবাইয়ের সংস্থার চোখ দুই বন্দরে"। আনন্দবাজার পত্রিকা। ১৫ সেপ্টেম্বর ২০১৮। সংগ্রহের তারিখ ১১ ফেব্রুয়ারি ২০১৮।  "কুলপিতেও বন্দর চান আদানিরা"। আনন্দবাজার পত্রিকা। ১৮ জানুয়ারি ২০১৮। সংগ্রহের তারিখ ১১ ফেব্রুয়ারি ২০১৮।  "DP World -Marine Terminals - India -Kulpi"। DP World। ২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৮।  "Kulpi Port in choppy waters"। Times of India। ৩ ফেব্রুয়ারি ২০১১। সংগ্রহের তারিখ ১১ ফেব্রুয়ারি ২০১৮।  "Adani Group tests Kulpi port waters"। The Telegraph। ১৮ জানুয়ারি ২০১৮। সংগ্রহের তারিখ ১১ ফেব্রুয়ারি ২০১৮।  port project to see green light soon.[স্থায়ীভাবে অকার্যকর সংযোগ] Business Standard - ৩ জুলাই ২০১১
পশ্চিমবঙ্গের বন্দর

সেই প্রাচীনকাল থেকেই নদী বা সমুদ্র বন্দর কোনও দেশের বাণিজ্যের সঙ্গে ওতপ্রোতভাবে জড়িত। কাল বদলেছে, কিন্তু জলপথ বন্দরের সেই কার্যকারিতা এখনও গুরুত্ব হারায়নি। দেশের অন্যান্য বন্দরের সঙ্গে তাল মিলিয়ে বাণিজ্য করেছে এরাজ্যের জলপথ বন্দরগুলিও। প্রধানভূমিকা অবশ্যই কলকাতা বন্দরের। তারপরে স্থান হলদিয়া বন্দরের। দুটিই কলকাতা পোর্ট ট্রাস্টের অধীনে। পশ্চিমবঙ্গের পূর্ব মেদিনীপুর ও দক্ষিণ ২৪ পরগনা জেলায় সমুদ্র উপকূলরেখা রয়েছে ১৫৭ কিলোমিটার।এই উপকূলরেখা ও হুগলি নদী তীরে বন্দর গড়ে উঠেছে।পশ্চিমবঙ্গের কলকাতা বন্দর ভারতের সবচেয়ে পুরনো বন্দর। পশ্চিমবঙ্গের বন্দর গুলি দিয়ে প্রতি বছর ৫০ মিলিয়ন টন (প্রায়) পণ্য পরিবাহিত হয় ।এর মধ্যে কলকাতা (হলদিয়া বন্দর সহ) বন্দর একক ভাবে ৪৫ মিলিয়ন টন পণ্য পরিবহন করে।এছাড়া পশ্চিমবঙ্গের বন্দর গুলি বছরে ৬ লক্ষ টিইউএস ওর বেশি কন্টেইনার পরিবহন করে।পশ্চিমবঙ্গের বন্দর গুলির দ্বারা পশ্চিমবঙ্গের প্রতিবেশী রাাজ্য বিহার, উত্তর প্রদেশ, ঝাড়খণ্ড, সিকিম, উত্তর-পূর্ব ভারত এর রাজ্য গুলিতে পণ্য পরিবহন করা হয়।ওছাড়া প্রতিবেশী দেশ নেপাল ও ভুটান এ পশ্চিমবঙ্গের বন্দর দ্বারা পণ্য দ্রব্য আমদানি রপ্তানি করা হয়। ভারত সরকার অভ্যন্তরীণ জলপথ পরিবহন ব্যবস্থার অংশ হিসাবে মুর্শিদাবাদের ফারাক্কায় গড়ে তুলেছে ফারাক্কা বন্দর। কলকাতা বন্দর হলদিয়া বন্দর কুলপি বন্দর ফারাক্কা বন্দর সাগর বন্দর তাজপুর বন্দর রসুলপুর বন্দর পশ্চিমবঙ্গের বন্দরের তালিকা পশ্চিমবঙ্গের জাহাজ নির্মাণ কেন্দ্রের তালিকা "ভারতের ফারাক্কা ও ব্যান্ডেল বন্দর ব্যবহার করতে চায় বাংলাদেশ"। সংগ্রহের তারিখ ০৫-০১-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "তাজপুর বন্দর নিয়ে সচিব গোষ্ঠীর রিপোর্ট ১৫ দিনে"। আনন্দবাজার প্রত্রিকা। সংগ্রহের তারিখ ০৫-০১-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)